Augšalpi
Augšalpi (franču: Hautes-Alpes) ir departaments Francijas dienvidaustrumos, Provansas-Alpu-Azūra krasta reģionā. Tas ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Departamenta nosaukums ir cēlies no turpat esošo Alpu kalnu nosaukuma. Lielākās pilsētas ir Gapa (administratīvais centrs) un Briansona.